CELEX: 62012TN0012
Language: hu
Date: 2012-01-12 00:00:00
Title: T-12/12. sz. ügy: 2012. január 12-én benyújtott kereset — Laboratoires CTRS kontra Európai Bizottság

25.2.2012   
            
            
               HU
            
            
               Az Európai Unió Hivatalos Lapja
            
            
               C 58/15
            
         2012. január 12-én benyújtott kereset — Laboratoires CTRS kontra Európai Bizottság
   (T-12/12. sz. ügy)
   2012/C 58/29
   Az eljárás nyelve: angol
   
      Felek
   
   
      Felperes: Laboratoires CTRS (Boulogne-Billancourt, Franciaország) (képviselők: K. Bacon barrister, M. Utges Manley solicitor és M. Barnden solicitor)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               Az EUMSZ 265. cikknek megfelelően állapítsa meg, hogy az alperes a 726/2004/EK rendelet (1) 10. cikkének (2) bekezdését megsértve jogellenesen elmulasztotta cselekvési kötelezettségét;
            
         
               —
            
            
               másodlagosan semmisítse meg az alperesnek a 726/2004/EK rendelet alapján történő forgalomba hozatali engedély megadását megtagadó 2011. december 5-i határozatát; és
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első, az EUMSZ 265. cikke alapján benyújtott intézményi mulasztás megállapítása iránti keresetre vonatkozó jogalap azon alapul, hogy
               
                           —
                        
                        
                           az Orphacol engedélyezése iránti kérelemre vonatkozó végleges határozat elfogadásának elutasítása ellentétes a 726/2004/EK rendelet 10. cikkének (2) bekezdésének követelményeivel, amely előírja, hogy meghatározott határidőn belül a komitológiai eljárás eredményének megfelelő végleges határozatot kell hozni.
                        
                     
         
               2.
            
            
               A másodlagosan, az EUMSZ 263. cikk alapján benyújtott megsemmisítés iránti kérelemre vonatkozó második jogalap azon alapul, hogy
               
                           —
                        
                        
                           az alperes, mivel olyan határozatott fogadott el, amelyet a komitológiai eljárás során az Állandó Bizottság és a Fellebbviteli Bizottság elutasított, megsértette a 182/2011/EU rendeletet (2) és a 726/2004/EK rendeletet.
                        
                     
         
               3.
            
            
               A másodlagosan, az EUMSZ 263. cikk alapján benyújtott megsemmisítés iránti kérelemre vonatkozó harmadik jogalap azon alapul, hogy
               
                           —
                        
                        
                           a határozat mindenesetre alapvető jogi hibákat tartalmaz a (módosított) 2001/83/EK irányelv (3) értelmezésével kapcsolatban és az EUMSZ 296. cikket megsértve indokolási hiányosságokat tartalmaz.
                        
                     
         
      (1)  Az emberi, illetve állatgyógyászati felhasználásra szánt gyógyszerek engedélyezésére és felügyeletére vonatkozó közösségi eljárások meghatározásáról és az Európai Gyógyszerügynökség létrehozásáról szóló, 2004. március 31-i 726/2004/EK európai parlamenti és tanácsi rendelet (HL 2004 L 136., 1. o.; magyar nyelvű különkiadás 13. fejezet, 34. kötet, 229. o.)
   
      (2)  A Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendelet (HL 2011 L 55., 13. o.)
   
      (3)  Az emberi felhasználásra szánt gyógyszerek közösségi kódexéről szóló, 2001. november 6-i európai parlamenti és tanácsi irányelv (HL 2001 L 311., 67. o.)